ઓસ્કર એક વખત પ્લાઝોવની મુલાકાતે ગયો, ત્યારે સ્ટર્ને ગમે તેમ કરીને મેનાસા લેવાર્તોવને એમેલિયા લઈ જવાની વાત કરી. એ સમયે એણે કહેલું, કે જો એવું નહીં કરી શકાય, તો એમોન જરૂર તેને મારી નાખશે! યહૂદીઓમાં લેવાર્તોવ એટલી હદે લોકપ્રિય હતા કે એક વખત એમોનના ધ્યાનમાં આવી જવાની જ વાત હતી! લોકપ્રિય લોકો પ્રત્યે આમ પણ એમોનનું ધ્યાન વધારે રહેતું હતું. આળસુ લોકોની માફક લોકપ્રિય લોકો પણ તેના લક્ષ્યમાં અગ્રતાક્રમે કેન્દ્રિત રહેતા હતા. ગેટેએ લેવાર્તોવને મારી નાખવાનો કેવો પ્રયાસ કર્યો હતો એ પણ એણે ઓસ્કરને જણાવ્યું.